PÖÖRDEPUNKT
Tere tulemast vaatama Pöördepunkti. Küll on tore, et vaatate elu-
muutvaid lugusid. -Saates tulekul:
Surma lõhn Afganistanis. Meeleheitel tüdruk paneb ennast
põlema. Saate teada, miks.
Mees, kelle auto vajus tulvavete tõttu sillalt alla, küsib: "Miks?"
Esmalt küsime, et miks Afganistani naised ennast leekidesse heidavad?
See on sellepärast, et nad ei näe ühtegi muud väljapääsu ning
nende appihüüdeid ignoreeritakse. Hoiatame, et kohe näete lõike, mis
ei sobi vaatamiseks lastele. Georg Thomas viib meid Afganistani.
400 km Kabulist, lääne Afganistani linnas Heratis, püütakse kohaliku
haigla põletusohvrite osakonnas aidata surijaid.
Inimliha kõrbenud lõhn on välja- kannatamatu.
Valukarjed on lõputud.
Enamik siin ei ela homseni.
Nad põletavad ennast, sest ei näe muud väljapääsu.
Enda põletamine on üks enesetapu viise, eriti Heratis. -Jah, ajad on
läinud veidikene paremaks, aga naiste olukord pole muutunud.
Nad kannatavad ja mõnikord läheb kõik isegi halvemaks.
-Enamik ohvritest on naised ja tüdrukud, keda sunnitakse abielluma.
60% Afganistani tüdrukutest abiellub enne 16-aastaseks saamist.
70-80% tüdrukutest abiellub sunniviisiliselt.
Abiellutakse vanema mehega, kellel on naine ja lapsed.
Enda põletamisest on saanud ka protesti märk. -Enamik neid naisi
saab tunda peksu ja vägivalda. Nad kas põgenevad ja leitakse pärast
üles ning tagastatakse perele, aga kedagi ei huvita, mis neist saab.
Inimõiguslased ütlevad, et nii sotsiaalne, kultuuriline ja ka
religioosne taust takistab Afganistani naisi vajaliku abi saamast.
21-aastane Fazela on üks õnnelikest, kes jäi elama,
pärast enesetapukatset. -Ma tahtsin surra, aga Jumal
otsustas, et minu aeg pole veel käes. Nüüd tuleb mul oma armidega elada.
5 aastat tagasi kihlus Fazela oma nõbuga, aga ta keeldus
temaga abiellumast. Ta kallas ennast bensiiniga üle ja süütas põlema.
-Iga päev ärgates näen ennast peeglist ja ma soovin, et
asjad võiksid olla teisiti.
Koos teiste pääsenutega püüavad nad muutusi tuua. Nad reisivad
mööda maad tehes seminare naiste õigustest, see pole aga kerge.
Afganistani naised, kes avalikult neile tehtud vägivallast räägivad,
saavad ähvardusi või nad tapetakse. -Suurimaks väljakutseks on muuta
meeste arusaama meie suhtes, sest tegemist on väga patriarhaalse
ühiskonnaga. -Afganistani põhi- seadus annab naistele ja meestele
võrdsed õigused. Siiski on piirkondi, kus naised ei tohi
omandada haridust ja töötada. Sadu koole on rünnatud islami
võimude poolt, kes on naiste õigustele vastu. Pärast Talibani
režiimi kukutamist, on esile kerkinud uus grupp ja Taliban
tugevdab oma haaret riigis taas. Naiste tulevik aga näib tume.
Mõned, kes meid vaatavad võivad küsida, et miks me selliseid
lugusid näitame? Me teeme seda sellel põhjusel, et see on reaalsus.
Valu, raskused ja tragöödia on maailmas ja siin oli vaid üks
näide sellest ja sellele on vaja tähelepanu tõmmata. -Just.
Ja me usume, et palves on vägi. Me usume, et Jumal armastab meid ja
kui me palvetame, näeme me inimestes ja rahvastes ning valitsustes muutusi.
-Aamen. Teeme kohe seda. Isa, Jeesuse nimel me palvetame
koos Afganistani inimeste pärast. Me palume vabanemist naistele,
kes on minemas oma lõpu poole. Me palume meestele jumalikku
arusaamist nende rollist ja kohast naiste seas. Sinu Sõna ütleb:
"Kes leiab naise, leiab õnne ja saab Issanda hea meele osaliseks."
Me palume, et see arusaamine tuleks nii nende meeste südametesse kui
ka kõikide maailma meeste. Jeesuse nimel. Et Sinu nimi saaks
ülendatud. Aamen. -Aamen. Jääge meiega!
Soovides rohkem teavet saate kohta, küsida midagi või jätta oma teadet,
saate seda teha aadressil: www.TurningPointZone.com
Soovime sinust kuulda!
Rohi kuivab ära, õieke närtsib,...
...aga meie Jumala sõna püsib igavesti. Jesaja 40:8
Eks müüda viis varblast kahe veeringu eest?
Ja ükski neist ei ole unustatud Jumala ees.
Ärge kartke.
Te olete enam väärt kui hulk varblasi! Luuka 12
Tere tulemast tagasi Pöördepunkti. Kestev sadu muutis Mike Frazieri
elu igaveseks 5. mail 1995 tõstsid Texase oja surmavad veed tema
auto teelt maha ja sillalt alla. Seda päeva ei unusta Mike Frazier kunagi.
Näete esimest osa tema imelisest loost.
See oli üks Dallase metsikumaid torme.
Mike Frazieri jaoks pööras see torm kõik pea peale.
Minu isa oli ühe kvarteti manager. Sellel ööl, kui isa hakkas laulma...
...hakkas ema hõiskama ja ta oli Vaimu poolt nii haaratud, et keegi
pidi sellel õhtul ta koju sõidutama. Koju jõudes, oli ema ikka veel
Vaimu all. Ma langesin tema voodi ette põlvili küsides, et kas kõik
on korras? Ta vastas, et ei, sest Jumal näitas mulle midagi.
Ta ütles: "Palju inimesi...ja väga, väga raske aeg." Mina
ütlesin, et meiega on korras. Ta vaatas mind ja ütles: "Sinuga
läheb kõik hästi."
Ilus päev oli. Päike paistis. Sellel päeval ütlesin mitu korda
Jayle, et armastan teda. Hopatasin teda, musitasin ja kallistasin.
Õhtul oli perekond Frazier plaaninud minna välja sööma.
Paistis, et tulemas on järjekordne tüüpiline Dallase vihmatorm.
Isa sõitis. Ema oli seal. Ja mina koos oma perega istusime ema taga.
Naersime ja rääkisime ja äkki käis pauk. Me olime sõitnud
otse ujutuse sisse. Ema hakkas palvetama. Vaatasin Sandy poole
ja nägin hirmu. Enne, kui me midagi teha suutsime, tuli tulvavesi ja
paiskas auto ümber, otse vette. Tütreke karjus ja vesi summutas
ta karjed. Ma arvasin, et nüüd on siis lõpp. Aga ma olin nagu
õnnelik, et saan minna siit ära koos oma perega. -Siis juhtus aga
midagi ootamatut. -Mingil seletamatul põhjusel õnnestus
mul autost välja saada. Hakkasin võitlema, püüdsin ujuda. Märkasin
puud ja suutsin nii palju ennast pingutada ja sain puust kinni.
Kuulsin ainult vee müha ja sireene. Ja ma hakkasin appi karjuma,
mõeldes, et kui nemad kuulevad mind appi hüüdmas, hakkavad nemad
ka appi hüüdma. -Sellel õhtul, klammerdus Mike 45-minutit puu
külge, karjudes appi, kuid keegi ei vastanud. Tulvavesi oli tol
ööl nii kõrge, et isegi päästjad ei saanud otsinguid alustada.
Ühe hetkega kaotas Mike oma isa, ema, kihlatu, tütre ja vennapoja.
Mike viis kurvad sõnumid oma vennale. -Me ei rääkinud sellel
ajal vennaga sellest enam. -Ma ei unusta seda õhtut kunagi,
kui me ootasime kardina taga. Ta vaatas mind ja ütles:
"Mida ma nüüd tegema hakkan? Mida?" -Ta vaatas pisarsilmi mulle otsa
ja ütles: "Jumal on sinu kõrval." Ma mõtlesin, et kas see on kõik,
mis sul mulle öelda on? -Sellel hetkel ei suutnud ma seda mõista,
teadsin, et Jumal kuidagi moodi aitab ta sellest läbi.
Ometigi ei arvanud Mike, et suudab ühte aastatki vastu pidada.
Teda pommitasid enesetapu mõtted. -Mäletan, et ütlesin endale, et
järgmine aasta, samal ajal, kui mitte varem, matavad nad mind.
Kuidas Mike lugu lõppeb, näete pärast seda.
Kui torm üle käib, siis pole enam õelat,
aga õigel on igavene alus. Õpetussõnad 10:25
Kes valmistab maale vihma, kes laseb tärgata rohu mägedele,
Issandal on hea meel neist, kes teda kardavad, kes loodavad
tema helduse peale. Psalmid 147
5. mail 1995 viibis Mike Frazier autos, mida uhus minema tohutu üleujutus.
Tema elu ei olnud enam endine. Näete selle loo II osa.
Ma mäletan, et ütlesin endale, et järgmine aasta, samal ajal, kui
mitte varem, matavad nad mind. -Aga väärtused, mida ema ja isa
Mike ellu olid külvanud, hoidsid teda oma elu kallale kippumast.
Ma teadsin, et kui inimene ennast tapab, siis seda ei saa andeks ja
ma mõistsin, et ma ei saaks nendega kunagi kokku ja mu probleemid siis
alles algaksid.
Mitu aastat elas Mike nagu põrgus. Ta ei tahtnud elada, aga ta ei
saanud surra. Küsimus: "Miks?" jälitas teda.
"Jumal, miks Sa seda mulle tegid?" Aga Ta ei rääkinud minuga.
Ma ei kuulnud mitte midagi. Minu ühendus Jumalaga olid mu
ema ja isa. Ma olin elu aeg koguduses käinud, aga isiklikku
suhet Jumalaga mul polnud. Mida nüüd tegema peaks ja kellega rääkima?
See oli küsimus. Ja ma tundsin, et Ta on mind hüljanud.
Lisaks kõigele, süüdistasid sugulased teda selle õnnetuse
korraldamises et saada kindlustusraha. -Ma olin murdunud.
Ma veetsin palju päevi ja öid selili. Kui oled selili, vaatad üles.
"Mis värk on Jumal?" -Mike hüüdis taas Jumala poole. -"Jumal, mul
pole kedagi, Sa oled mu ainus sõber praegu. Sa vist ainsana
hoolid...kas ma tohiks Sinu sõber olla? Kas Sa hängiksid minuga?"
Sellel korral Jumal vastas. -Ta ütles: "Ma pole sind kunagi
hüljanud, Mina olin koos sinuga. Tegelikult tõmbasin Mina sind
sealt autost välja. Ma olin koos sinuga kui sa tahtsid endalt elu võtta.
Ma pole sind kunagi jätnud. Sina hülgasid Mind. Ja Ma olen siin."
Ma olin murdunud ja Tema võttis mu vastu. -Mike elus
hakkas koos Jumalaga uus teekond. -Ma nägin, et ta sai Jumalaga
lähedasemaks. Ta polnud enam tema vanemate Jumal, Temast sai Mike
Jumal - tema elamise põhjus. -Mike elus hakkasid asjad korda
minema ja koguduses avastas ta oma kutsumise. -Jutlus oli teemal:
"Igavene ohver? Ma ei arva nii." Ta kutsus mind ja teenis mind.
Midagi liikus seal, nagu tuli oleks läinud põlema ja ma mõistsin, et
mul on eesmärk. Väga eriline eesmärk. Ma tundsin ennast ohvrina.
Aga ma ei jää selleks igavesti. Ma saan sellest üle.
Ühel hommikul ärgates, mõtlesin, et lähen kuskile ja hakkan elama.
Võin jälle naeratada. Ema ja isa tahaksid ka seda. Ka mu tütreke
tahaks, et ma taas naerataksin. -Mõistes, et tema lugu peavad ka
teised kuulma, tegi Mike kodulehe: Surviving the Storm (Tormist
pääsenud). Paljud hakkasid sinna oma lugusid kirjutama ning jagavad
seda, kuidas Mike lugu on neid aidanud. Lisaks otsustas Mike
kirjutada raamatu. -Raamatu eesmärk on jõuda võimalikult
paljude inimesteni. Tahan, et inimesed lugedes minu raamatut,
hüüaksid: "Oo, mu Jumal, Sa oled tõeline!" Ja, et Jumal oli minuga,
saan ma täna teiega siin rääkida. Seesama Jumal, kes tõi mind läbi,
saab teha sama ka sinu jaoks.
Mõni küsib, et kas mul ebamugav pole oma pere kaotusest rääkida?
Mida rohkem ma sellest räägin, seda rohkem jõudu ma Jumala
käest saan. Minu tunnistus aitab teisi.
Sild, kus Fraizeri pere oma elu kaotas, on nüüd nendele pühendatud.
13-aastat tagasi, kui see juhtus... ma ei unusta seda kunagi.
Ma tänan Jumalat igal hommikul ja palun, et mu ema ja isa võiksid
minu üle uhkust tunda, sest nad vaatavad mind praegu. -Ma igatsen
nende järgi ja jään alati igatsema. Armastan neid ja ei unusta iialgi
oma ema, isa ega Courtneyt, Jadet ega Sandyt ja nad on
alati minu südame lähedal. Minu pääsemise ja vanemate
kaotuse lugu, kui see tõmbab kedagi Jumalale lähemale või muudab
kellegi elu, siis tuleb lohutus. -Täna on Mikel lootuse sõnum
neile, kes püüavad elu tormides hakkama saada. -See torm saab läbi.
Sama Jumal, kes andis mulle jõu kanda viiekordset kaotusevalu,
annab ka sulle samasuguse jõu, et minna läbi sellest, millest sina
oled läbi minemas.
Nagu Mike, võin ka mina öelda, et paljud asjad, mida kurat mõtles
kurjana, pööras Jumal heaks. Ma ei tea milline on sinu tänane
olukord, aga sinule on täna vastus. Piibel ütleb, et Jumal mõtleb
rahu, aga mitte õnnetuse mõtteid, et anda teile tulevikku ja lootust.
Sa ehk oled küsimas, et kui see on tõsi, siis kuidas seletada
õnnetust, mis juhtus Mike elus? Jumal on vabastaja. Ta saab võtta
selle, mida kurat on plaaninud halvana ja pöörata selle heaks.
Kui poleks olnud Stefaanost, kes visati kividega surnuks, poleks
olnud Paulust. See, mis oli alg- koguduse tragöödia, muutus
üheks suurimaks Jumala väe ja au ilminguks. Sinu tänane olukord
võib olla selline, kus sa ise või keegi teine on pannud Jumala
kahtluse alla aga sa oled vaatamas üles, nagu Mike ja ütled: "Jumal,
aita mind." Sa otsid vastuseid? Sa otsid lahendusi? Vastus on
olemas ja Tema nimi on Jeesus. Piibel ütleb: "Sest nõnda on Jumal
maailma armastanud - see tähendab sind ja mind -, et Ta oma
ainusündinud Poja on andnud, et ükski, kes Temasse usub, ei hukkuks
vaid, et tal oleks igavene elu." Kõik see, mida sa igatsed, hakkab
lihtsa palvega. Ütle: Jeesus, tule täna minu ellu. Muuda minu elu
ja olukordi. Jeesuse nimel. Tee seda kogu südamest ja
pöördepunkt on aset leidnud. -Ära lase elu tormidel ennast
uputada. Jeesus on sinu abi. Anna oma elu Talle ning Tema
abiga võidad sa kõik tormid, mida elu toob. Piibel ütleb: Jeesuses
Kristuses oleme me enam kui võitjad. Kohtume taas järgmisel korral.
Nägemiseni.
"See koht" Myron Butler
Tema valmistab mulle koha. Koha
Ja ma ei suuda oodata millal tuleb päev kui kohtume
Kohtun temaga selles kohas
Ma palvetan iga päev. Kuni ma jõuan sellesse kohta
Ma valin kitsa ja sirge tee. Kui tahan Jeesust näha selles kohas
Ma suudan vaevu oodata, et näha Teda selles paigas
Nemad hüüavad ja laulavad kogu päeva selles pühas paigas
Ja ma suudan vaevu oodata, et näha Teda selles paigas
Nemad hüüavad ja laulavad kogu päeva Taevas, pühas paigas
Seal on rahu, mis kestab
Rohkem ahelaid pole, ma olen vaba, kui ma sinna jõuan
Kõik pühad kogunevad ja kuulutavad, et Tema on Kuningas
Tema majesteetlikust
Me laulame ja hüüame vabadust. Selles pühas paigas
Ma suudan vaevu oodata, et näha Tema nägu
Ma suudan vaevu oodata, et näha Teda selles paigas
Nemad hüüavad ja laulavad kogu päeva selles pühas paigas
Plaksutage oma käsi
Ma suudan vaevu oodata, et näha Tema nägu
Ma suudan vaevu oodata, et näha Teda selles paigas
Tõlge: Mairit Kallaste